open-index/open-wikipedia-markdown huggingface dataset:
Lounais-Suomen Maalaistentalo

**Lounais-Suomen Maalaistentalo** on Alvar Aallon suunnittelema vuonna 1927–1928 rakennettu rakennus Turussa, Humaliston- ja Puutarhakadun kulmassa. Se edustaa tyylillisesti siirtymäkautta klassismista funktionalismiin. Rakennuksessa on viisi kerrosta ja ullakko. Sen kerrospinta-ala on 12&nbsp;050 m². 

Rakennus on rakennustaiteellisesti ja kulttuurihistoriallisesti arvokas ja se on seutukaavan ja keskustan rakennussuojelun vaihekaavaehdotuksen mukaisesti suojeltu kohde. Yhdessä Turun Sanomien toimitalon ja Standardivuokratalon eli Tapani-talon kanssa se kuuluu myös Suomen valtakunnallisesti merkittäviin rakennettuihin kulttuuriympäristöihin.

Alvar Aalto voitti rakennuksen suunnittelukilpailun työnimimerkillä *Acer*, jossa oli paljon neoklassisia piirteitä. Rakennuksen valmistuttua siellä toimi muun muassa Hotelli Maakunta, lääkäri, apteekki, pankki, yrityksiä, autosuoja, Marttojen koulu, Ravintola Itämeri ja 496-paikkainen teatteri. Aalto perheineen asui talossa viisi vuotta.

1940-luvulla vaihdettiin rakennuksen metallikehyksiset ikkunat puisisksi. Arkkitehtina toimi Erik Bryggman, joka suunnitteli samaan aikaan myös Hotelli Maakunnan sisustuksia.

Turun kaupunginteatteri toimi tiloissa vuodesta 1946 vuoteen 1954 saakka, kunnes teatterin näyttämö paloi ja tilat kävivät muutenkin ahtaiksi. Myöhemmin tiloissa toimi Elokuvateatteri Ritz. Myös Turun ylioppilasteatterin näyttämö sijaitsi rakennuksen kellarikerroksessa vuodesta 1967 vuoteen 1979, jolloin tila muutettiin pysäköintihalliksi.

Koska rakennus on toiminut monissa eri tarkoituksissa, muun muassa hotellina nimillä Maakunta (1928–1984), Ritz (1984–1991), Aura ja Ateljee. Rakennuksen alkuperäinen sisustus on monin paikoin tuhoutunut. Turun maakuntamuseon tekemissä kartoituksissa talon historiallisesti arvokkaita piirteitä ovat ulkoasu, porrashuoneet ja entinen teatteriaula. Alvar Aalto -säätiö on tehnyt rakennuksesta laajan rakennushistoriallisen selvityksen vuonna 2003.

Rakennuksen täydellinen peruskorjaus valmistui vuonna 2005 ja nyt siitä on noin kolmannes asuntoja. Asuntoja on 45 ja loput tilat ovat toimisto- ja liiketilaa sekä Omena-hotellia. Teatterihuoneiston paikalla oli 2010-luvulla kokous- ja juhlatila Alvarium. Nykyään katettu sisäpiha on kerrosta ylempänä ja toisessa kerroksessa on kaksi palvelukotia, joista toinen on tyhjillään ja toisessa sijaitsee kehitysvammaisten palvelukoti Puolala. Peruskorjauksen yhteydessä kajottiin myös rakennuksen suojeltuun julkisivuun; muun muassa idän puoleiseen seinään avattiin uusia ikkuna-aukkoja usean kerroksen kohdalle.

Kesällä 2019 Maalaistentalon teatteritilat eli Alvarium ja Maalaistentalon kyljessä sijaitseva entinen Domino-elokuvateatteri remontoitiin Linnateatterin uusiksi toimitiloiksi.

## Lähteet
* 
* 
* 
* 

### Viitteet
Saimaa Volley

**Saimaa Volley** oli keväällä 2009 perustettu eteläsavolainen miesten lentopallojoukkue, joka sai kaudeksi 2009–2010 Keski-Savon Paterin paikan SM-liigassa. Joukkueen toiminnasta vastasivat Pateri sekä Savonlinnan East Volley. Kotiottelunsa joukkue pelasi usealla eri paikkakunnalla Etelä-Savon alueella. 

Joukkue toimi yhteistyössä maakunnan lentopalloseurojen sekä Etelä-Savon urheiluakatemian kanssa. 

Joukkueen toiminta päättyi kauden 2013–2014 jälkeen ja Keski-Savon Paterilta vuokralla olleen liigapaikan peri LEKA Volley Kuopiosta. Myöhemmin LEKA Volleyn korvasi Savo Volley.

## Historia
Saimaa Volley oli perinteisten lentopalloseurojen, Keski-Savon Paterin ja Savonllinnan East-Volleyn, yhteinen fuusiojoukkue. Se sai Paterin paikan lentopalloliigasta kaudeksi 2009–2010. Seuran nimeksi tuli Saimaa Volley (lyh. SaVo), jonka oli tarkoitus kuvata koko aluetta. 

Saimaa Volleyn päävalmentajaksi hankittiin Italian A1-liigasta Giovanni Torchio. Joukkue koostui pääasiassa entisistä Paterin ja Eastin pelimiehistä sen avauskaudella liigassa 2009-2010. SaVo sijoittui runkosarjassa lopulta yhdeksänneksi ja vältti liigakarsinnat.

SaVo panosti pelaajapakkaansa enemmän toisella liigakaudellaan, mutta tulos oli kaikkea muuta kuin onnistunut: SaVo karsi liigapaikastaan Korson Vetoa vastaan, mutta säilytti paikkansa Mestaruusliigassa. Kauden aikana italialainen Torchio sai potkut.

Ennen kauden 2011–2012 alkua SaVo joutui taistelemaan liigalisenssistään, kun se joutui antamaan lisäselvityksiä liigahallitukselle muun muassa talouteensa liittyen. SaVon päävalmentajaksi pestattiin kaudeksi 2011–2012 edelliskauden kakkosvalmentaja Pertti Pyykkö. Seuran pelaajamateriaali ei ennen kauden alkua näyttänyt vahvalta. Joukkue nuorentui entisestään edelliskauden miehistöstä. SaVo pelasi kuitenkin yllättävän hyvän kauden, kun se vältti liigakarsinnat ja oli lopulta runkosarjassa kahdeksas jääden pudotuspeleistä kahden pisteen päähän. Erikoisuus joukkueen kaudessa oli se, että seurassa kävi peräti kolme eri ulkomaalaishakkuria pelaamassa kauden aikana. SaVossa kautensa aloittanut bulgarialainen Zlatan Georgiev loukkaantui kauden alun jälkeen, jolloin venezuelalainen Luis Arias korvasi hänet. Joulutauolta Arias ei kuitenkaan palannut kotimaastaan Suomeen eikä seuran johto kuullut Ariaksesta enää mitään joulutauon jälkeen. Tämän jälkeen hakkuriksi pestattiin yhdysvaltalainen Matt Proper.

## Lähteet

## Aiheesta muualla
* Virallinen sivu
Jacques de Savoie-Nemours

**Jacques de Savoie-Nemours** (12. lokakuuta, 1531 – 15. kesäkuuta, 1585) oli Nemoursin herttua 1533-1585. 

Jacques de Savoie-Nemours kunnostautui Lensin ja Metzin piirityksissä 1552-53, Rentyn taistelussa 1554 ja Piemonten sotaretkellä 1555. 

Hän oli Guisen herttuasuvun kannattaja ja joutui pakenemaan Savoijiin häntä vastaan suunnatun juonen vuoksi. Palattuaan hän taisteli hugenotteja vastaan menestyksellä. Vuonna 1567 hän sai hovin palaamaan Meauxista Pariisiin. Hän osallistui Saint Denisin taisteluun, protestoi Longjumeaun rauhaa vastaan ja torjui Zweibrückenin kreivin Wolfgangin hyökkäyksen. Viimeiset vuotensa hän omisti taiteelle sekä kirjeiden kirjoittamiselle ja kuoli Annecyssa 1585. 

Nemoursin herttuaksi häntä seurasi hänen poikansa Charles-Emmanuel de Savoie-Nemours.
Kuokkalan silta

**Kuokkalan silta** (aikaisemmin **Jyväsjärven silta**) yhdistää Jyväskylän keskustan Lutakon kautta Kuokkalaan. Se on hyvin näkyvällä paikalla Jyväskylän kaupunkikuvassa. Sillan ylittävän kadun nimi on Siltakatu. Silta valmistui vuonna 1989. Valmistuessaan se oli Suomen neljänneksi pisin tiesilta ja pisin teräsbetonikantinen liittopalkkisilta. Rakentamiseen osallistui keskimäärin 40 henkilöä. Sen pituus on 480 metriä jännevälien ollessa 50, 67, 78, 90, 78, 67 ja 50 metriä. Sillan hyödyllinen leveys on 15,5 metriä, josta ajorataa on 7 metriä ja jalankulun sekä pyöräilyn kaistojen leveys 4,25 metriä. Kadun linjaus sillalla on kaareva pysty- ja vaakasuunnassa.

Perustamisolosuhteet siltapaikalla olivat poikkeuksellisen vaikeat. Jyväsjärven leveys siltapaikalla on noin 440 metriä ja järven keskialueella on noin 200–250 metriä leveä painnane, jossa syvyys on 13–15 metriä. Pohjalla on 4–8 metrin paksuinen pehmeä savi- ja silttikerros, jonka alapuolella on 10–30 metrin paksuinen silttikerros. Kallio on syvimmillään 50–55 metrin syvyydessä. Sillan ali Päijänteeltä Jyväskylän satamaan kulkeva laivaväylä vaatii 11 metrin vapaan korkeuden ja 40 metrin leveyden.

Jyväskylän kaupunki suunnitteli siltaa vuodesta 1979 lähtien. Insinööritoimisto Helander & Nirkkonen teki sillan alustavan suunnittelun ja jännitetyn betonisiltavaihtoehdon urakkalaskentaa varten. Vuoden 1987 alussa olleessa urakkakyselyssä terässiltavaihtoehdot osoittautuivat betonivaihtoehtoja halvemmiksi. Kaupunki ja oululainen Insinöörityö Oy solmivat urakkasopimuksen sillan rakentamisesta 60 miljoonan markan urakkasummalla 7.5.1987. Silta rakennettiin Insinööritoimisto Juola ja Rantakokko Ky:n suunnitteleman vaihtoehdon mukaisena.

Sillan pääkannattimina on kaksi kaartuvien viisteiden avulla maisemaa myötäilevää teräksistä levypalkkia, jotka on yhdistetty toisiinsa ristikoilla. Pääkannattimet ovat Rautaruukin hienoterästä, Rautaruukin rakenneterästä käytettiin yhteensä 1 500 tonnia. Poikkisuunnassa jännitetty betoninen kansilaatta tukeutuu pääkannattimiin. Sillalle rakennettiin keskiaukon molemmin puolin katolliset erkkerit jalankulkijoiden levähdyspaikoiksi. Sillan kuusi välitukea perustettiin ensimmäistä kertaa Suomessa betonilla täytettyjen teräsputkipaalujen varaan. Tukien yläosat ovat muotoiltuja, vinoseinäisiä pilareita. Päällysrakenteen asentamisen vaativuutta lisäsi sillan kaarevuus, moniaukkoisuus ja viistellisyys. Rakenne asennettiin kahdessa osassa. Lähes 900 tonnia painavat puolikkaat koottiin useassa eri vaiheessa maatukien takana ja työnnettiin paikalleen vaihesiirtomenetelmällä. Sillan kansilaatta valettiin viidessä eri vaiheessa. Silta avattiin liikenteelle 23.10.1989 ja samalla nimi vaihdettiin Jyväsjärven sillasta Kuokkalan sillaksi.

## Lähteet
* 

### Viitteet

## Aiheesta muualla

*
Kuningas (täsmennyssivu)

**Kuningas** voi tarkoittaa ainakin seuraavia asioita:

* kuningas, kuningaskunnan hallitsija
* kuningas, shakkipelin nappula
* kuningas, korttipakassa kunkin maan toiseksi arvokkain kortti, joka on merkitty K-kirjaimella
* *[[Kuningas (Clifters)|Kuningas]]*, Clifters-yhtyeen albumi vuodelta 1987
* Kuningas, jalkapalloilija Jari Litmasen lempinimi
* sukunimenä seuraavilla suomalaisilla henkilöillä:
** Henrik Kuningas (1951–2019), pörssimeklari ja sijoittaja
** Iida Kuningas (s. 1986), näyttelijä
** Kristiina Kuningas (1958–2019), näyttelijä, Martti Kuninkaan tytär
** Kyllikki Kuningas (1944–2023), näyttelijä
** Martti Kuningas (1933–1980), näyttelijä
** Mikko Kuningas (s. 1997), jalkapalloilija
** Tapani Kuningas (1945–2009), toimittaja, kirjailija ja ufotutkija
** Turo Kuningas (s. 1974), kirjailija

*Kuningas (2014), vampyyreista kertova kirja, kirjailijana J. R. Ward.
Barry Cryer

**Barry Cryer** (23. maaliskuuta 1935 Leeds – 25. tammikuuta 2022 Lontoo) oli englantilainen koomikko, käsikirjoittaja ja näyttelijä.

Barry Cryer toimi yhtenä *[[The Frost Report]]in* (1966&ndash;1967) käsikirjoittajista kollegoinaan muun muassa John Cleese, Graham Chapman ja Marty Feldman, joiden kanssa hän työskenteli myös *[[At Last the 1948 Show|At Last the 1948 Show'n]]* (1967) parissa. Vuodesta 1972 Cryer oli vakiojäsenenä BBC:n radiovisailussa *[[I'm Sorry I Haven't a Clue]]*.

Vuonna 1958 Barry Cryerin versio Sheb Wooleyn kappaleesta "Purple People Eater" nousi Suomessa listaykköseksi, kun alkuperäistä versiota ei voitu sopimussyistä julkaista Pohjoismaissa.

Cryer sai Brittiläisen imperiumin ritarikunnan upseeri -arvonimen 2001.

## Lähteet
Vasili Romanov

**Vasili Aleksandrovitš Romanov** (7. heinäkuuta (J: 23. kesäkuuta) 1907 Hatsinan palatsi, Venäjän keisarikunta – 23. kesäkuuta 1989 Woodside, Kalifornia, Yhdysvallat) oli venäläissyntyinen ruhtinas.

## Suku
Hän oli suuriruhtinatar Ksenia Aleksandrovna Romanovan ja suuriruhtinas Aleksandr Mihailovitš Romanovin kuudesta pojasta nuorin. Vasililla oli vanhempi sisar Irina sekä viisi vanhempaa veljeä Andrei, Fjodor, Nikita, Dmitri ja Rostislav. Vasilin äidinisä oli keisari Aleksanteri III, ja isän puolelta hän oli keisari Nikolai I:n pojan Mihailin pojanpoika, koska vanhemmat olivat pikkuserkkuja. Hänen arvonimensä oli Aleksanteri III:n vuonna 1885 antaman säädöksen mukaan Keisarilllisen veren ruhtinas eikä suuriruhtinas.

Perhe vietti paljon aikaa Etelä-Ranskassa ja Biarritzissa vuoden 1906 jälkeen, kun isä Aleksandr oli riidoissa Nikolai II:n kanssa tämän poliittisten päätösten takia.

## Maanpako
Venäjän vallankumouksen aikana vuonna 1917 Vasili oli 11-vuotias, kun hänet vangittiin vanhempiensa ja isoäitinsä ja joidenkin muiden Romanov-suvun jäsenten kanssa suuriruhtinas Pjotr Nikolajevitšin Dulberin palatsiin Jaltalle.

Vasili pakeni äitinsä ja sisarustensa kanssa sekä 50 Romanov-suvun jäsenen kuten leskikeisarinna Maria Fjodorovnan, suuriruhtinaat Nikolai Nikolajevitš ja Pjotr Nikolajevitš puolisoineen ja lapsineen, Feliks Jusupov ja sisar Irina Jusupova perheineen sekä heidän seuralaistensa 11. huhtikuuta 1919 Venäjältä Maria Fjodorovnan sisaren, kuningatar Alexandran puolison kuningas Yrjö V:n lähettämällä brittiläisellä sotalaiva *[[HMS Marlborough (1912)|HMS Marlborough]]*’lla Jaltalta Mustanmeren yli Maltalle ja sieltä yhdeksän kuukauden jälkeen Englantiin.

Maanpaossa Vasili eli Englannissa äitinsä kanssa. 1920-luvulla hän emigroitui Yhdysvaltoihin, jossa hän työskenteli laivapoikana, telakkatyöntekijänä, pörssivälittäjänä, viininviljelijänä ja kanafarmarina. 
 
Vuonna 1980 Vasilista tuli Romanov-suvun säätiön puheenjohtaja veljensä Dmitrin seuraajana.

## Avioliitto ja jälkeläiset
Ruhtinas Vasili meni naimisiin New York Cityssä 31. heinäkuuta 1931 ruhtinatar Natalia Galitsinin kanssa (1907–1989). Pariskunta asui Kaliforniassa.

Heille syntyi lapsi: 

* ruhtinatar Marina Romanov (s. 1940), meni naimisiin 1967 William Beadlestonin (s. 1938) kanssa. Avioliitto päättyi myöhemmin eroon.

## Lähteet
Revolver (T-Painin albumi)

**RevolveЯ** on R&B-artisti T-Painin neljäs studioalbumi, joka julkaistiin 2. joulukuuta 2011. Alun perin se oli aiottu julkaista nimellä *UBER*.

Promootiosingle ”Take Your Shirt Off”, jonka oli tarkoitus olla mukana myös albumilla, julkaistiin digitaalisesti 10. marraskuuta 2009, ja ensimmäinen virallinen single "Best Love Song" julkaistiin keväällä 2011.

## Kappaleet

## Arvostelut
* AllMusic: 
* Entertainment Weekly: B+
* HipHopDX: 
* Rolling Stone: 

## Lähteet
Redman

**Reginald "Reggie" Noble** (s. 17. huhtikuuta 1970 Newark, New Jersey), tunnetaan paremmin taiteilijanimellään **Redman**, on yhdysvaltalainen rap-artisti, -tuottaja ja näyttelijä.

Redman julkaisi *[[Whut? Thee Album]]* -nimisen debyyttialbuminsa vuonna 1992. Albumi oli funk- ja reggae-vaikutteinen. Tähän asti Redman on julkaissut kahdeksan sooloalbumia. Soolouransa ohella hän on tehnyt paljon yhteistyötä rap-artisti Method Manin kanssa, jonka kanssa hän myös muodostaa Method Man & Redman -duon.

## Diskografia
### Albumit
*1992: *[[Whut? Thee Album]]*
*1994: *[[Dare Iz a Darkside]]*
*1996: *[[Muddy Waters (albumi)|Muddy Waters]]*
*1998: *[[Doc's da Name 2000]]*
*1999: *[[Blackout!]] ([[Method Man]]in kanssa)
*2001: *Malpractice*
*2007: *Red Gone Wild*
*2009: *Blackout 2* (Method Manin kanssa)
*2010: *Reggie*
*2015: *Mudface*

===Singlet===
*1992: Blow Your Mind *'#1 Rap**, #42 R&B/Hip-Hop
*1993: Time 4 Sum Aksion **#1 Rap**, #63 R&B/Hip-Hop
*1993: Tonights Da Night #20 Rap, #78 R&B/Hip-Hop
*1994: Rockafella #10 Rap, #62 R&B/Hip-Hop
*1995: Can't Wait #94 Hot100 #11 Rap, #61 R&B/Hip-Hop
*1995: How High (From "The Show") #13 Hot100, #2 Rap, #10 R&B/Hip-Hop
*1996: Funkorama #81 Hot100, #12 Rap, #51 R&B/Hip-Hop
*1996: That's How It Is (It's Like That) #95 Hot100, #11 Rap, #40 R&B/Hip-Hop
*1997: Pick It Up #69 R&B/Hip-Hop
*1997: Whateva Man #42 Hot100, #3 Rap, #18 R&B/Hip-Hop
*1998: I ll Bee Dat #30 Rap, #50 R&B/Hip-Hop
*1999: Da Goodness #9 Rap, #50 R&B/Hip-Hop
*1999: Let Da Monkey Out #99 R&B/Hip-Hop
*2001: Let's Get Dirty (I Can't Get In Da Club) #97 Hot100, #9 Rap, #46 R&B/Hip-Hop
*2001: Smash Sumthin' #24 Rap, #87 R&B/Hip-Hop
*2007: Put It Down
*2009: A Yo
*2009: Mrs. International

== Filmografia ==

=== Elokuva ===

*1999: ''Colorz of Rage''
* 1999: ''PIGS''
* 2000: ''Boricua's Bond''
* 2000: ''Backstage''
* 2001: ''Statistic: The Movie''
* 2001: [[Pilvessä]]
* 2002: ''Stung''
* 2003: ''Thaddeus Fights the Power!''
* 2004: ''[[Seed of Chucky]]''
* 2005: ''Hip-Hop Honeys: Las Vegas'' (Mukana myös [[50 Cent]], [[Lil Jon]], [[Lloyd Banks]], Floyd Mayweather, Aaron Hall, [[DJ Premier]], [[Obie Trice]] ja monta muuta)
* 2006: ''Rock the Bells'' (2004)
* 2006: ''High Times Stony Awards''

=== Televisio ===
''The Wayans Bros'' (1998)

''The Jamie Foxx Show'' (2000)

''Doggy Fizzle Televizzle'' (2002)

''Chappelle's Show''

''Trippin** (2005)

*Method & Red*

*Wild 'N Out* (2007)

*Celebrity Rap Superstar* (2007)

## Muu media
### Videopelit
**NBA 2K1* (Hidden player)
**Def Jam Vendetta*
**Def Jam: Fight For NY*
**Def Jam: Icon*
**True Crime: New York City*
**NBA 2K6* (24/7 EBC made)

## Lähteet
Lisa Hannigan

**Lisa Hannigan** (s. 12. helmikuuta 1981 Kilcloon, Meath, Irlanti) on irlantilainen folk-muusikko ja lauluntekijä, joka tunnetaan parhaiten yhteistyöstään laulaja-lauluntekijä Damien Ricen kanssa. Hannigan lauloi Ricen albumeilla O ja 9 ja oli mukana tämän livekokoonpanossa. Hannigan kuitenkin jätti Ricen yhtyeen vuonna 2007 ja alkoi luoda uraa sooloartistina. Hän julkaisi ensimmäisen sooloalbuminsa *Sea Sew* vuonna 2008. Hannigan on myös tehnyt yhteistyötä useiden muiden muusikoiden, muun muassa Herbie Hancockin ja Gary Lightbodyn kanssa. Hanniganin ja Lightbodyn duetto *Some Surpise* oli mukana *[[Greyn anatomia]]* -televisiosarjassa.

## Diskografia

### Sooloura

#### Albumit
* Sea Sew (2008)
* Passenger (2011)
*At Swim (2016)

#### EP:t
* Live at Fingerprints (2009)

#### Singlet
* Lille (2008)

### Yhteistyö Damien Ricen kanssa

#### Albumit
* O (2002)
* 9 (2006)

#### Livealbumit
* Live at Fingerprints Warts & All (2007)
* Live from the Union Chapel (2007)
*Live in Dublin (2019)

#### EP:t
* B-Sides (2004)

#### Singlet
* The Blower's Daughter (2001)
* Volcano (2002)
* The Blower's Daughter (uudelleenjulkaisu) (2004)
* Volcano (uudelleenjulkaisu) (2004)
* Unplayed Piano (2005)
* 9 Crimes (2006)

## Aiheesta muualla

* Lisa Hanniganin virallinen sivu
* 
* MusicBrainz - Lisa Hannigan
Grégory Rast

**Grégory Rast** (s. 17. tammikuuta 1980 Cham) on sveitsiläinen maantiepyöräilijä, joka kilpaili ammattilaisena vuosina 2001−2018. Hän edusti Post Swissiä, Phonakia, Astana Teamia, Team RadioShackia ja Trek-Segafredoa. Rast voitti urallaan Sveitsin-mestaruuden vuosina 2004 ja 2006 sekä Luxemburgin ympäriajon vuonna 2007. 

## Saavutuksia

;2004
:Maantieajon Sveitsin-mestaruus
;2006
:Maantieajon Sveitsin-mestaruus
:Giro del Piemonte, toinen
:GP Kanton Aargau, kolmas
;2007
:Luxemburgin ympäriajo, kokonaiskilpailun ja etapin 4 voitto
;2008
:International Presidency Turkey Tour, etapin 1 voitto
;2009
:Tour de Romandie, spronttikilpailun voitto
:Luxemburgin ympäriajo, prologin voitto
;2011
:Pariisi–Roubaix, neljäs
;2012
:Olympialaiset, maantieajossa kahdeksas
;2013
:Sveitsin ympäriajo, etapin 6 voitto

## Lähteet
*Esittely cyclingarchives.com-tietokannassa 
*Profiili Pro Cycling Stats -sivustolla
Santapeikko

**Santapeikko** on Edith Nesbitin romaaniin *[[Yksitoista toivomusta]]* perustuva elokuva vuodelta 2004. Elokuva kertoo perheestä, jossa on 5 lasta. Kun äiti lähtee sairaanhoitajaksi ja isä sotaan, lapset lähtevät junalla enonsa luo. Enollaan lapsia kiellettiin menemästä talvipuutarhaan, mutta lapset uteliaisuudesta lähtivät katsomaa mitä puutarhasta löytyy. Puutarhassa oli ovi, jonka takana oli ranta. Sieltä he löysivät santapeikon. Niin santapeikko ja lapset ystävystyivät ja kesästä tuli suuri seikkailu.

## Arvioita
*Turun Sanomien* Päivi Valotien mielestä *Santapeikko* on hahmoton ja kevyeksi jäävä yritys kosiskella Harry Potter -sukupolven yleisöä. Hänestä ikävä piirre on kuvata huonosti käyttäytyvä lapsi lihavana rillipäänä, ”normaalit” lapset taas söpöinä kiiltokuvavillikoina.

## Pääosien esittäjät

Lähde: 

## Lähteet

## Aiheesta muualla
* 
* 
*
Nyrkkeily kesäolympialaisissa 1960

**[[Kesäolympialaiset 1960|Rooman 1960 kesäolympialaisissa]]** käytiin **[[nyrkkeily]]kilpailut** kymmenessä painoluokassa. Menestyneimmät maat olivat kolme kultaa voittaneet Italia ja Yhdysvallat. Kaikkiaan 16 maata pääsi mitaleille. Kultamitalisteista myöhemmin ammattilaisina menestyivät Cassius Clay (vuodesta 1964 Muhammad Ali), kolminkertainen raskaan sarjan maailmanmestari sekä Giovanni "Nino" Benvenuti, keskisarjan maailmanmestari.

## Mitalistit
### Miehet

## Mitalitaulukko

## Suomen joukkue

**Kärpässarja (51 kg)**
* Börje Karvonen: tappio 1. ottelussa
**Kääpiösarja (54 kg)**
* Paavo Roininen: tappio 1. ottelussa
**Höyhensarja (57 kg)**
* **[[Jorma Limmonen]]**: **pronssia**
**Kevytsarja (60 kg)**
* Väinö Järvenpää: tappio 1. ottelussa
**Kevyt välisarja (63,5 kg)**
* Martti Lehtevä: tappio 1. ottelussa
**Välisarja (67 kg)**
* Viljo Aho: tappio 2. ottelussa
**Välisarja (81 kg)**
* Matti Aho: tappio 2. ottelussa

## Lähteet
* 
*
B-Sides

__NOTOC__
**B-Sides** on Damien Ricen EP-levy, joka julkaistiin 4. elokuuta 2004. EP sisältää alun perin singlejen b-puolina julkaistuja kappaleita sekä harvinaisempia versioita Ricen aiemmin julkaistuista kappaleista.

## Kappaleet
# The Professor & La Fille Danse (Live at Cornucopia) – 5:09
# Lonelily (Original Demo) – 3:14
# Woman Like a Man (Live Unplugged) – 4:45
# Moody Mooday – 3:50
# Delicate (Live in Dublin) – 6:07
# Volcano (Instrumental) – 3:30
# Volcano ('97 demo) – 2:36
# Cannonball (Radio Remix) – 3:27

## Kokoonpano
* Damien Rice – laulu, kitara, tuotanto
* Lisa Hannigan – laulu
* Vyvienne Long – sello
* Shane Fitzsimons – basso
* Tom Osander – perkussiot, rummut

## Arvostelut
* PopMatters: 

## Lähteet

## Aiheesta muualla
* ''B-Sides'' discogs.com -sivustolla
Live from the Union Chapel

**Live from the Union Chapel** on irlantilaisen laulaja-lauluntekijä Damien Ricen live-albumi. Albumi äänitettiin vuonna 2003, mutta julkaistiin vasta 2007. Ricen lisäksi albumilla laulaa myös laulaja Lisa Hannigan.

## Kappaleet
#Delicate – 5:21
#The Blower's Daughter – 4:59
#Volcano – 5:23
#Then Go – 5:46
#Baby Sister – 4:24
#Be My Husband – 2:41
#Amie – 4:25
#Silent Night – 3:04

## Aiheesta muualla
* Live from the Union Chapel discogs.com -sivustolla
Laivasto-operaatioiden komentaja

**Laivasto-operaatioiden komentaja** () on Yhdysvaltain laivaston korkea-arvoisin upseeri, Puolustushaarakomentajien neuvoston jäsen ja presidentin, puolustusministerin sekä laivastoministerin neuvonantaja laivastoa koskevissa asioissa. Komentajan tehtävät ovat hallinnollisia eikä hänellä ole omia joukkoja johdettavana.

Komentajan nimittää presidentti nelivuotiskaudeksi ja senaatin enemmistön tulee hyväksyä nimitys. Komentajaksi nimitettävällä tulee olla kokemusta puolustushaarojen yhteistoiminnasta.

## Luettelo komentajista

## Lähteet

## Aiheesta muualla
Eurooppatie E14

**E14** eli **Eurooppatie 14** on eurooppatie, joka kulkee Norjan Stjørdalista (E6) Ruotsin Sundsvalliin (E4). Tie on 455 kilometriä pitkä, josta 355 kilometriä Ruotsin puolella. Edellä mainittujen E4:n ja E6:n lisäksi tie risteää matkalla E45-eurooppatien kanssa.

## Lähteet
Live at Fingerprints Warts & All

__NOTOC__
**Live at Fingerprints Warts & All** on irlantilaisen laulaja-lauluntekijä Damien Ricen live-albumi. Albumi äänitettiin vuonna 2006 ja julkaistiin 2007. Ricen lisäksi albumilla laulaa irlantilainen laulaja Lisa Hannigan.

## Kappaleet
#Cannonball – 4:12
#Coconut Skins – 3:58
#Grey Room Intro – 1:23
#Grey Room – 5:33
#Volcano – 6:33
#Rootless Tree Intro – 0:36
#Rootless Tree – 4:45
#I Remember – 6:18

## Aiheesta muualla
* ''Live at Fingerprints Warts & All'' discogs.com -sivustolla
No Said Date

**No Said Date** on yhdysvaltalaisen hip hop -ryhmä Wu-Tang Clanin jäsenen Masta Killan debyyttialbumi. Se julkaistiin 1. heinäkuuta 2004. Albumilla vierailevat kaikki Wu-Tang Clanin jäsenet, myös Ol' Dirty Bastard, jolle albumilla esiintyminen jäi hänen musiikillisen uransa viimeiseksi.

## Kappaleet
# "Born Chamber" – 1:16
#* Samplet elokuvasta *[[Five Deadly Venoms]]*
# "Grab the Mic" – 2:59
#* Tuottaja: Brock
#* Samplet: Curtis Mayfield - "Big Mac" (from "Let's Do It Again")
# "No Said Date" – 2:44
#* Tuottaja: RZA
#* Samplet: Henry Mancini - *[[Police Woman]]* teema
# "Last Drink" – 4:03
#* Samplet: Cheers theme, *[[Enter the Dragon]]* soundtrack
#* Tuottaja: Mathematics
#* Tuottaja: Dave West
# "The Future (skit)" – 1:28
#* Ensimmäinen verse: Shamel
#* Toinen verse: Kareem
#* Kolmas verse: Jamel
#* Tuottaja: Hakim Shabazz
#* Samplet: Five Deadly Venoms
# "D.T.D" – 4:13
#* Ensimmäinen verse: Raekwon
#* Toinen verse: Masta Killa
#* Kolmas verse: Ghostface Killah
#* Samplet: Otis Redding - "Try A Little Tenderness" (from "Complete & Unbelievable : The Otis Redding Dictionary Of Soul")
#* Tuottaja: Mathematics
# "Whatever" – 2:54
#* Ensimmäinen verse: Streetlife
#* Toinen verse: Prodigal Sunn
#* Kolmas verse: Masta Killa
#* Tuottaja: Mathematics
# "Secret Rivals" – 3:29
#* Ensimmäinen verse: Killah Priest
#* Toinen verse: Method Man
#* Kolmas verse: Masta Killa
#* Tuottaja: True Master
# "Skit" – 0:24
# "Digi Warfare" – 4:06
#* Additional vocals: RZA, U-God
#* Tuottaja: Choco
# "Old Man" – 2:46
#* Ensimmäinen ja kolmas verse: Masta Killa
#* Toinen verse: RZA
#* Additional vocals: Ol' Dirty Bastard
#* Samplet: Sanford and Son theme
#* Tuottaja: RZA
# "Queen" – 3:40
#* Samplet: Gladys Knight & The Pips - The Makings Of You (from "Claudine" soundtrack)
#* Tuottaja: True Master
# "School" – 3:12
#* Ensimmäinen ja kolmas verse: Masta Killa
#* Toinen verse: RZA
#* Samplet: Dialogue from Good Times
#* Tuottaja: RZA
# "Silverbacks" – 3:26
#* Ensimmäinen verse: Inspectah Deck
#* Toinen verse: Masta Killa
#* Kolmas verse: GZA
#* Samplet: Albert King - "I'll Play The Blues For You Part 1" (from "I'll Play The Blues For You")
#* Tuottaja: True Master
# "Masta Killa" – 2:51
#* Tuottaja: Baby Dooks
Hoodoovuori

**Hoodoovuori** on tulivuori läntisessä Brittiläisessä Kolumbiassa Iskutjoen pohjoispuolella. Hoodoovuori saattaa aktivoitua. Sen huippua peittää halkaisijaltaan 3–4 kilometrin jääpeite. Vuoren huipun tasaisuuden perusteella on päätelty, että sen 100&nbsp;000 vuotta sitten alkanut muodostuminen olisi tapahtunut jäätikön alla. Hoodoovuoren lähin kaupunki on sadan kilometrin päässä oleva Stewart.

## Lähteet

## Aiheesta muualla
The DeAndre Way

**The DeAndre Way** on rap-artisti Soulja Boyn kolmas studioalbumi, joka julkaistiin 30. marraskuuta 2010. Albumia myytiin sen julkaisuviikolla 13 360 kappaletta ja se sijoittui Yhdysvaltain Billboard 200 -listan 90. sijalle. Maaliskuun 2010 lopulla albumia oli myyty Yhdysvalloissa 56 000 kappaletta. Samana päivänä albumin kanssa julkaistiin myös Soulja Boyn kirjoittama kirja "Teenage Millionaire".

## Taustaa
Soulja Boy toivoi saavansa albumilleen mukaan Jay-Z:n ja Eminemin. Soulja Boy oli myös tehnyt kappaleen "Swag Flu", jolla hänen kanssaan räppäsivät Gucci Mane ja Birdman sekä kappaleen "Rich Girl", jolla vieraili kanadalainen teinipoplaulaja Justin Bieber. Albumilla piti vierailla myös Nicki Minaj, Snoop Dogg, 50 Cent, Kanye West, Lil Wayne, Drake, Trey Songz, Jamie Foxx, Busta Rhymes, Chris Brown, Ray J ja Arab. Soulja Boyn toiveet kuitenkin kaatuivat sillä mikään näistä ei toteutunut. Vierailijoista ainoastaan 50 Cent, Trey Songz ja Arab päätyivät levylle.

## Singlet
Albumin ensimmäinen single "Pretty Boy Swag" julkaistiin 8. kesäkuuta 2010. Se sijoittui sijalle 34 Yhdysvaltain Billboard Hot 100 -listalla. Singleä myytiin kaiken kaikkiaan 500 000 kappaletta. 31. elokuuta 2010 julkaistiin albumin toinen single "Blowing Me Kisses". Sillä vierailee R&B-artisti Bei Maejor. Albumin kolmas single "Speakers Going Hammer" julkaistiin 19. lokakuuta 2010. Albumilta aijotaan julkaista neljäntenä singlenä kappale "Hey Cutie". Singlellä vierailee Trey Songz. Kappaleesta "Mean Mug" on kuvattu musiikkivideo, mutta sitä ei ole julkaistu singlenä. Kappaleella Soulja Boyn kanssa räppää 50 Cent.

## Kappaleet
    

## Julkaisuhistoria

Lähteet

## Lähteet
Aaron Stanford

**Aaron Stanford** (s. 27. joulukuuta 1976 Westford, Massachusetts, Yhdysvallat) on yhdysvaltalainen näyttelijä. Hän on näytellyt muun muassa ''X-Men''-elokuvasarjassa Pyron roolissa ja elokuvassa *[[The Hills Have Eyes (vuoden 2006 elokuva)|The Hills Have Eyes]]* Doug Bukowskina.

## Filmografia

## Aiheesta muualla

*
Nyrkkeily kesäolympialaisissa 1968

**[[Kesäolympialaiset 1968|Méxicon 1968 kesäolympialaisissa]]** käytiin **[[nyrkkeily]]kilpailut** 11 painoluokassa. Uutena sarjana olympialaisten ohjelmassa oli kevyt kärpässarja eli alle 48-kiloisten sarja. Menestynein maa oli kolme kultaa voittanut Neuvostoliitto. Kaikkiaan mitaleille pääsi 21 maata. Puolalainen Jerzy Kulej ja neuvostoliittolainen Boris Lagutin voittivat uransa toisen olympiakultamitalin. Raskaan sarjan kultaa voitti yhdysvaltalainen George Foreman, joka myöhemmin voitti ammattilaisten maailmanmestaruuden raskaassa sarjassa.

## Mitalistit
### Miehet

## Mitalitaulukko

## Suomen joukkue
**Kääpiösarja (54 kg)**
* Jouko Lindbergh: tappio 1. ottelussa
**Höyhensarja (57 kg)**
* Risto Meronen: tappio 1. ottelussa
**Kevytsarja (60 kg)**
* Erik Nikkinen: tappio 1. ottelussa
**Kevyt välisarja (63,5 kg)**
* **[[Arto Nilsson]]**: **pronssia**
**Välisarja (67 kg)**
* Mauri Saarivainio: tappio 1. ottelussa

## Lähteet

* 
*
Newton Thomas Sigel

**Newton Thomas Sigel**, ASC (s. 1955 Detroit, Michigan) on yhdysvaltalainen elokuvaaja, joka on työskennellyt usein ohjaaja Bryan Singerin kanssa. Hän on kuvannut Singerin elokuvista esimerkiksi *[[Epäillyt]]* (1995), *[[X-Men (elokuva)|X-Men]]in* (2000) ja *[[Operaatio Valkyrie (vuoden 2008 elokuva)|Operaatio Valkyrien]]* (2008).

## Valikoitu filmografia
**[[Epäillyt]]* (1995)
**[[Mallioppilas (elokuva)|Mallioppilas]]* (1998)
**[[Kolme kuningasta (elokuva)|Kolme kuningasta]]* (1999)
**[[X-Men (elokuva)|X-Men]]* (2000)
**[[Salaisen agentin tunnustukset]]* (2002)
**[[X-Men 2]]* (2003)
**[[Grimmin veljekset (elokuva)|Grimmin veljekset]]* (2005)
**[[Superman Returns]]* (2006)
**[[Sydän kolmantena jalkana]]* (2008)
**[[Operaatio Valkyrie (vuoden 2008 elokuva)|Operaatio Valkyrie]]* (2008)
**[[Karkausvuosi (elokuva)|Karkausvuosi]]* (2010)
**[[Frankie & Alice]]* (2010)
**[[The Conspirator]]* (2010)
**[[Drive (elokuva)|Drive]]* (2011)
**[[Movie 43]]* (2013)
**[[Jack the Giant Slayer]]* (2013)
**[[X-Men: Days of Future Past]]* (2014)
**[[Seventh Son]]* (2015)
**[[Crouching Tiger, Hidden Dragon: Sword of Destiny]]* (2016)
**[[X-Men: Apocalypse]]* (2016)
**[[Bohemian Rhapsody (elokuva)|Bohemian Rhapsody]]* (2018)
**[[Extraction]]* (2020)
**[[Da 5 Bloods]]* (2020)
*** (2026)

## Aiheesta muualla
*
John A. Eddy

**John Allen "Jack" Eddy** (25. maaliskuuta 1931 – 10. kesäkuuta 2009) oli yhdysvaltalainen tähtitieteilijä joka tuli tunnetuksi 1976 Science-lehdessä otsikolla The Maunder Minimum julkaisemastaan artikkelista jossa hän Edward Walter Maunderin ja Gustav Spörerin 1700-luvun töihin tukeutuen hahmotti vuodesta 1645 vuoteen 1715 kestäneen 70-vuotisen jakson, jolloin auringon aktiivisuus oli poikkeuksellisen vähäistä.

Eddyn tulokset nostettiin uudelleen esiin 1900-luvun loppuvuosina, jolloin niiden perusteella arvioitiin, että Maan viilentämisen lisäksi Aurinko voisi jaksoittain vaikuttaa ilmastoa lämmittävästi. Aluksi Jack Eddy itse suhtautui epäilevästi hypoteesiin, jonka mukaan Auringon pinnan aktiivisuus voisi pitkällä aikavälillä lämmittää Maan ilmastoa yhdessä kasvihuonekaasujen kanssa, mutta elämänsä loppuvaiheissa hän tarkisti käsitystään ja rohkaisi eri alojen tutkijoita tutustumaan Auringon aktiivisuuden vaihteluun ja ilmiönmahdolliseen vaikutukseen maailman lämpötiloissa.

## Katso myös
*Auringon aktiivisuus
*Auringonpilkku
*Maunderin minimi

## Lähteet

## Aiheesta muualla

* Jack Eddy on His Work on Solar History 
* Changing Sun, Changing Climate? 
* Quotes of John A. Eddy.
* Curriculum Vitae of John A. Eddy, most current version available to 2007.
* Papers authored by "J A Eddy" in Google Scholar
* Books authored by "J A Eddy" in Google Books
* The Sun: A Biography by David Whitehouse, with Amazon inside search for "Jack Eddy".
Daniel Nestor

**Daniel Mark Nestor** (oik. **Danijel Nestorović**, ser. Данијел Несторовић, s. 4. syyskuuta 1972 Belgrad, Jugoslavia) on serbiankanadalainen tennispelaaja ja olympiavoittaja. Hän on ollut myös ykkössijalla nelinpelin maailmanlistalla.

Urallaan hän on tähän mennessä voittanut 79 miesten nelinpelin turnausta, sisältäen kultamitalin 2000 kesäolympialaisissa sekä kahdeksan Grand Slamin miesten nelinpelin voittoa. Nestor voitti myös Australian avoimissa 2007 sekanelinpelin yhdessä venäläisen Jelena Lihovtsevan kanssa ja Australian avoimissa 2011 slovenialaisen Katarina Srebotnikin kanssa.

4. heinäkuuta 2009 Wimbledonissa Nestor ja hänen parinsa Nenad Zimonjić voittivat toistamiseen miesten nelinpelin mestaruuden.

## Ura

19. elokuuta 2002 Nestorista tuli maailmanlistan nelinpelin ykköspelaaja. Kaksinpelissä hänen korkein sijoituksensa on 58. Tämän hän saavutti 23. elokuuta 1999.

Nestor on ollut jäsen Kanadan Davis Cupissa vuodesta 1992 lähtien. Hänen ensimmäinen merkittävä saavutuksensa on voitto maailmanlistalla silloin ykkösenä olevasta Stefan Edbergistä.

Hän voitti ensimmäisen miesten nelinpelin turnauksen Bogotássa Mark Knowlesin parina. Tämän jälkeen Nestor on pelannut Knowlesin kanssa menestykkäästi voittamalla Australian avoimet 2002, Yhdysvaltain avoimet 2004 sekä Ranskan avoimet 2007. He selvisivät loppuotteluun myös Australian avoimissa 1995, Ranskan ja Yhdysvaltain avoimissa 1998, Ranskan avoimissa ja Wimbledonissa 2002, Australian avoimissa 2003 sekä Wimbledonissa 2005.

Uransa tähän mennessä ainoan nelinpelin olympiakullan Nestor voitti Sydneyssä 2000 yhdessä kanadalaisen Sébastien Lareaun kanssa.

5. heinäkuuta 2006 Nestor osallistui Wimbledonin tähän mennessä pisimpään kestäneeseen otteluun, joka kesti kuusi tuntia ja yhdeksän minuuttia.

Wimbledonissa 2008 tapahtui Nestorin uransa merkittävin teko, sillä hän voitti yhdessä serbialaisen Nenad Zimonjićin kanssa nelinpelin mestaruuden. Tähän mennessä hän oli voittanut kaikki kolme muuta Grand Slam-turnausta sekä olympiakullan, joten voitto Wimbledonissa takasi hänelle arvostetun Kultaisen Grand Slam-tittelin. Hän ei kuitenkaan voittanut kaikkia turnauksia samana vuonna, joten hänen titteliään kutsutaan pitkän aikavälin kultaiseksi Grand Slamiksi.

## Yksityiselämä

Pian syntymänsä jälkeen Danijel Nestorović ja hänen vanhempansa muuttivat Belgradista Torontoon. Hänen nimensä muutettiin enemmän kanadalaiseksi Daniel Mark Nestoriksi. Kanadassa hän kävi Earl Heigin lukiota urheilulinjan jäsenenä.

Heinäkuussa 2005 Nestor meni naimisiin Natasha Gavrilovicin kanssa. 15. joulukuuta 2008 heidän esikoisensa Tiana Alexis syntyi. Tällä hetkellä aviopari asuu Bahamalla.

## Turnausvoitot (79)

### Nelinpelit (79)
s = sisäkenttä

## Lähteet

## Aiheesta muualla

*ATP-kiertueen sivujen pelaajaprofiili
Best of Cream

**Best of Cream** on Cream-yhtyeen vuonna 1969 julkaistu ensimmäinen kokoelma-albumi.
Sille sisältyvät yhtyeen tunnetuimmat kappaleet. Albumia ei ole julkaistu CD-formaatissa.

## Kappaleet
**A-puoli**
#
#
#
#
#
**B-puoli**
#
#
#
#
#

## Kokoonpano
*Eric Clapton &ndash; kitara, laulu
*Jack Bruce &ndash; laulu, bassokitara, huuliharppu, piano
*Ginger Baker &ndash; rummut, lyömäsoittimet

## Lähteet
Webley-revolveri

**Webley-revolveri** on vuosina 1887–1963 useina eri malleina Brittiläisen kansainyhteisön asevoimissa käytetty kaksitoiminen revolveri. Webley ehti käyttöaikanaan olemaan palvelusaseena niin buurisodissa kuin molemmissa maailmansodissakin. Viimeiset Webley-revolverit poistettiin sotilaskäytöstä Yhdistyneen kuningaskunnan asevoimissa vasta vuonna 1963.

Britannian armeija otti Webley Mk I -revolverin käyttöön vuonna 1887. Vuonna 1913 käyttöön otettiin Mk V -malli, jota alettiin jo vuonna 1915 korvata Mk VI -mallilla. Webley oli muun muassa laivastossa ja ilmajoukoissa palvelevien sekä konekiväärimiesten ja panssarivaunujen miehistöjen palvelusase, mutta sitä käyttivät myös monet upseerit. Se ei ollut aseena erityisen tarkka, mutta se oli helppokäyttöinen ja luotettava.

Ensimmäisen maailmansodan taisteluissa Webley-revolverin apuna käytettiin mahdollisesti myös irrotettavaa tukkia, joka muutti revolverin karbiiniksi. Taisteluhautojen vyöryttämisessä myös revolveriin kiinnitettävä pistin oli hyödyksi. Pienellä kuuden patruunan rullalla varustetun revolverin ampumanopeutta oli mahdollista tehostaa Prideaux-pikalaturilla.

Webley-revolverit todettiin vuonna 1932 vanhentuneiksi ja niitä alettiin korvata Enfield No. 2 -revolvereilla, mutta niitä käytettiin silti laajalti myös toisessa maailmansodassa.

## Lähteet

* 

### Viitteet
Nyrkkeily kesäolympialaisissa 1964

**[[Kesäolympialaiset 1964|Tokion 1964 kesäolympialaisissa]]** käytiin **[[nyrkkeily]]kilpailut** kymmenessä painoluokassa. Menestyneimmät maat olivat kolme kultaa voittaneet Neuvostoliitto ja Puola. Kaikkiaan mitaleille pääsi 17 maata. Raskaan sarjan voitti Joseph "Joe" Frazier, josta aikanaan tuli ensimmäinen sekä raskaan sarjan olympiakultaa että raskaan sarjan ammattilaisten maailmanmestaruuden voittanut nyrkkeilijä.

## Mitalistit
### Miehet

## Mitalitaulukko

## Lähteet

* 
*
Sopulinkallioinen

**Sopulinkallioinen** (*Erigeron borealis*) on monivuotinen asterikasveihin kuuluva arktisten alueiden ja vuoristojen kasvi. Sitä tavataan lähinnä Pohjois-Euroopassa. Suomessa laji on hyvin harvinainen ja rauhoitettu.

## Ulkonäkö ja koko
Sopulinkallioinen kasvattaa 15–25&nbsp;cm pitkän haarattoman, toisinaan kaarevan varren. Varsi on harmaakarvainen ja usein punaruskea. Kasvin ruusukelehdet ovat lusikkamaisia tai vastapuikeita. Varsilehdet ovat suippoja, joskus myös otakärkisiä. Mykeröitä on tavallisesti yksi, hyvin harvoin kaksi tai kolme. Mykeröt koostuvat kolmenlaisista kukista. Keskellä on torvikukkia, laidoilla kielikukkia ja näiden välissä yksi kiehkura välikukkia. Kukka on aluksi valkoinen mutta muuttuu pian sinipunaiseksi. Sopulinkallioinen kukkii heinä-elokuussa.

Sopulinkallioinen risteytyy ainakin tunturikallioisen (*Erigeron uniflorus*) kanssa.

## Levinneisyys
Sopulinkallioista tavataan Islannissa, arktisilla alueilla Fennoskandiassa ja Jäämeren tuntumassa Pohjois-Venäjällä. Fennoskandiassa laji on yleinen Norjassa. Ruotsissa ja Kuolan niemimaalla esiintymiä on jonkin verran. Suomessa sopulinkallioista tavataan ainoastaan Enontekiöllä Käsivarren suurtuntureilla. Laji löydettiin Suomesta ensi kerran vuonna 1867. Suomen kasvustot liittyvät Norjan esiintymiin.

## Elinympäristö
Suomessa sopulinkallioista tavataan tuntureiden metsänrajalla ja alapaljakalla korkeimmillaan 850 metrissä. Muulla, esimerkiksi Pohjois-Norjassa, laji kasvaa meren pinnan tasolla saakka ja Etelä-Norjassa aina 1&nbsp;600 metriin asti. Kasvupaikat ovat avoimia ja jyrkkiä tunturiniittyjä, ketomaisia kankaita ja kalliokielekkeitä. Sopulinkallioista on tavattu myös tunturikoivikoista. Laji on kalkinsuosija. Suomessa lajia uhkaa lähinnä laiton keräily.

## Lähteet
* *Retkeilykasvio*. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998.
* Väre, Henry: *Sopulinkallioinen*. Teoksessa *Uhanalaiset kasvimme*. Toim. Terhi Ryttäri ja Taina Kettunen. Suomen ympäristökeskus, Helsinki 1997, s. 151.

### Viitteet

## Aiheesta muualla
*Kasviatlas 2020: Sopulinkallioisen levinneisyys Suomessa
*Pinkka – Lajintuntemuksen oppimisympäristö: Sopulinkallioinen (''Erigeron borealis'')
*ITIS: ''Erigeron borealis'' 
*United States Department of Agriculture (USDA): ''Erigeron borealis''
Matti Pohjola

**Matti Pohjola** -nimisiä henkilöitä ovat:

* Matti Pohjola, sellisti
* Matti Pohjola, kansantaloustieteen professori
Meromorfinen funktio

**Meromorfinen funktio** on kompleksimuuttujan funktio f\,, joka on analyyttinen lukuun ottamatta erillisiä  erikoispisteitä, jotka ovat funktion *napoja* eli pisteitä, joissa se saa arvon ääretön ja joiden ympäristössä funktiolla on potenssisarjakehitelmä, jossa on vain äärellinen määrä negatiiviseksponenttisia termejä. Meromorfisella funktiolla on näin ollen erikoispisteensä z_0\, ympäristössä kehitelmä
f(z)=\sum_{k=-n}^{\infty}a_k(z-z_0)^k,
missä n\, on positiivinen kokonaisluku. Jokainen meromorfinen funktio voidaan esittää kahden holomorfisen funktion osamääränä. Tällöin nimittäjän nollakohdat ovat funktion navat.

## Lähteet

## Kirjallisuutta
* 
*
Spirit (Jewelin albumi)

**Spirit** on yhdysvaltalaisen laulaja-lauluntekijä Jewelin albumi vuodelta 1998. Albumin tunnetuin kappale on singlenä julkaistu *Hands*.

## Kappaleet
# What's Simple Is True (Jewel Kilcher) – 3:34
# Hands (Kilcher, Patrick Leonard) – 3:54
# Kiss the Flame (Kilcher) – 3:17
# Down So Long (Kilcher) – 4:13
# Innocence Maintained (Kilcher) – 4:08
# Jupiter (Kilcher) – 4:18
# Fat Boy (Kilcher) – 2:54
# Enter from the East (Kilcher) – 4:02
# Barcelona (Kilcher) – 3:53
# Life Uncommon (Kilcher) – 4:56
# Do You (Kilcher) – 4:21
# Absence of Fear (Kilcher) – 7:25
#* This Little Bird (piiloraita) (John D. Loudermilk)
# Who Will Save Your Soul (live) (Kilcher) (bonusraita)

**Bonus CD: Live in Madrid 1999**
(bonus-levy australialaisessa painoksessa) 
# Down So Long (live)
# What's Simple Is True (live)
# Foolish Games (Kilcher) (live)
# Do You (live)
# Who Will Save Your Soul (live)

## Singlet
* Hands (1998)
* Down So Long (1998)
* Jupiter (1999)
* Life Uncommon (1999)
Matti Pohjola (sellisti)

**Matti Jaakko Pohjola** (4. tammikuuta 1963 Espoo – 30. toukokuuta 2002 Espoo) oli suomalainen sellisti. Hän oli kuoronjohtaja Erkki Pohjolan poika. Hän soitti Avantissa. Hänen veljensä Seppo Pohjola on säveltänyt hänen muistolleen kappaleen "Hommage à Schubert", jonka Ylioppilaskunnan Laulajat on levyttänyt.

Matti Pohjola kuului tunnettuun Pohjolan musiikkisukuun. Hänen setiään olivat lääkäri ja kuoronjohtaja Ensti Pohjola ja viulisti Paavo Pohjola, tätinsä pianisti Liisa Pohjola sekä serkkujaan jazz- ja rockmuusikko Pekka Pohjola, viulisti Jussi Pohjola ja kapellimestari Sakari Oramo.

Pohjola on haudattu Gräsan uurnalehtoon Espooseen.

## Diskografia
* Sounds of Finland  (1979), BIS - BISCD094 sellistinä yhtyeessä
* Pekka Pohjola, Changing Waters, (1992)
* Pekka Pohjola, Pewit, (1997)
* Jarmo Sermilä: Quattro rilievi Avanti! (1990) Chamber Orchestra, Ondine Ode 745-2

## Lähteet
Pieces of You

**Pieces of You** on yhdysvaltalaisen laulaja-lauluntekijä Jewelin debyyttialbumi vuodelta 1995. Albumin tunnetuimpia kappaleita ovat *Foolish Games*, *You Were Meant For Me* ja *Who Will Save Your Soul*. Albumi on Jewelin kaupallisesti menestynein, ja yksi kaikkien aikojen menestyneimmistä debyyttialbumeista. Albumia on myyty USA:ssa 12 miljoonaa kappaletta.

## Kappaleet

#Who Will Save Your Soul - 4:00
#Pieces Of You - 4:15
#Little Sister - 2:29
#Foolish Games - 5:39
#Near You Always - 3:08
#Painters - 6:43
#Morning Song - 3:35
#Adrian - 7:02
#I'm Sensitive - 2:54
#You Were Meant For Me - 4:13
#Don't - 3:34
#Daddy - 3:49
#Angels Standing By - 2:38
#Amen - 4:32

**Bonusraidat**
* Emily (bonusraita japanilaisessa ja uusiseelantilaisessa painoksessa)
* Rocker Girl (bonusraita uusiseelantilaisessa painoksessa)
* Cold Song (bonusraita uusiseelantilaisessa painoksessa)
* Angel Needs a Ride (bonusraita uusiseelantilaisessa painoksessa)
* Foolish Games (radio edit) - 4:02 (bonusraita vuoden 1997 uusintapainoksessa)

## Singlet
* Who Will Save Your Soul (1996)
* You Were Meant For Me (1997)
* Foolish Games (1997)
* Morning Song (1997)
Josselin Ouanna

**Josselin Ouanna** (s. 14. huhtikuuta 1986 Tours) on ranskalainen tennispelaaja. Parhaimmillaan hän on sijoittunut ATP-maailmanlistalla kaksinpelissä sijalle 88 ja nelinpelissä sijalle 220. Parhaana saavutuksenaan Grand Slam -turnauksissa hän selviytyi kolmannelle kierrokselle Ranskan avoimissa 2009.

## Ura

Australian avoimien 2004 poikien kaksinpelissä Ouanna eteni  finaaliin asti. Finaalin hän hävisi Gaël Monfilsille lukemin 6–0, 6–3. Samana vuonna hän siirtyi ammattilaiseksi.

Ensimmäisen kerran Grand Slam -turnauksen pääsarjaan Ouanna selviytyi karsintojen kautta Ranskan avoimissa 2008. Hän hävisi ensimmäisellä kierroksella Juan Martín del Potrolle lukemin 3–6, 2–6, 3–6. Lokakuussa 2008 hän eteni Lyonin ATP-turnauksen kolmannelle kierrokselle. Ensimmäisellä kierroksella hän voitti Ivan Ljubičićin, toisella kierroksella Nicolás Lapenttin, mutta hävisi kolmannella kierroksella Gilles Simonille.

Ranskan avoimissa 2009 villikortin saanut Ouanna eteni kolmannelle kierrokselle. Ensimmäisellä kierroksella hän voitti Marcel Granollersin. Toisella kierroksella hän voitti entisen maailmanlistan ykkösen ja turnauksen 20:nneksi sijoitetun Marat Safinin lukemin 7–6(2), 7–6(4), 4–6, 3–6, 10–8. Hän hävisi kolmannella kierroksella turnauksen 12:nneksi sijoitetulle Fernando Gonzálezille lukemin 5–7, 3–6, 5–7.

Yhdysvaltain avoimissa 2009 karsintojen kautta pääsarjaan selviytynyt Ouanna voitti ensimmäisellä kierroksella yhdysvaltalaisen Rajeev Ramin lukemin 7–6(4), 6–4, 3–6, 6–3. Toisella kierroksella hän hävisi turnauksen 11:nneksi sijoitetulle chileläiselle Fernando Gonzálezille lukemin 4–6, 7–6(5), 3–6, 4–6.

## Lähteet
* Josselin Ouannan ATP-profiili
### Viitteet
Endel Puusepp

**Endel Puusepp** (, *Endel Karlovitš Pusep*) (1. toukokuuta 1909 Samovolnyin tila, Noi, Kanskin maakunta, Jenisein kuvernementti (nyk. Partizanskojen piiri, Krasnojarskin aluepiiri) – 18. kesäkuuta 1996 Tallinna, Viro) oli neuvostovirolainen lentäjä ja Eestin SNT:n johtavia kommunisteja

Puusepp osallistui yli 30 yöllä tapahtuneeseen pitkän matkan pommituslentoon natsi-Saksan kohteita vastaan. Hän vastasi Neuvostoliiton lähettiläiden lennättämisestä Moskovan ja Washington DCn välillä ja hänet palkittiin Neuvostoliiton sankari -kunnianimellä.

## Lähteet
Apple Display Connector

**[[Apple]] Display Connector**, eli **ADC** on liitintyyppi, joka sisältää DVI:n, USB:n ja virran monitorille. Liitin esiteltiin vuoden 2000 heinäkuussa uusissa Power Mac G4 ja G4 Cube malleissa. Liittimen käyttö näytöissä lopetettiin vuoden 2004 kesäkuussa ja viimeisin sitä tukenut tietokonemalli oli Power Mac G5. Apple Display Connector ei ole yhteensopiva normaalien DVI-liitäntöjen kanssa.

Liitännän ongelmana on se, että se pystyy siirtämään vain 100W tehoa, mikä on liian vähän yli 19-tuumaisille kuvaputkinäytöille ja isoille nestekidenäytöille, joita käytetään esimerkiksi kotiteattereissa.
Myōjin-shō

**Myōjin-shō** () on noin 450&nbsp;km Tokiosta etelään sijaitseva merenalainen tulivuori. Tulivuori on ollut aktiivinen vuodesta 1869 lähtien ja se on purkautunut useasti. Tulivuoren voimakkain purkaus aiheutti pienen saaren syntymisen ja tuhoutumisen. 

Tulivuoren nimi tulee samannimisestä kalastusaluksesta, joka oli paikalla kun tulivuori viimeksi purkautui vuonna 1952. 

## Vuoden 1952–1953 purkaus

Myōjin-shōn purkaus vuosina 1952–1953 oli yksi sen historian suurimmista. Purkauksen yhteydessä maanpinnalle kohosi useaan kertaan saari. Saari kuitenkin upposi syyskuussa 1953 tapahtuneessa purkauksessa. 24. syyskuuta 1953 merentutkimusalus *No. 5 Kaiyo-Maru* tuhoutui tulivuorenpurkauksessa. Tämän jälkeen kehitettiin miehittämätön tutkimusalus, jota voidaan ohjata radiolla ja käyttää vaarallisilla merialueilla.
Richard Harris – The Anthology

**Richard Harris – The Anthology** on Richard Harrisin kokoelma-albumi vuodelta 2008. 

## Kappaleet
# Didn't We	
# MacArthur Park	
# Name of My Sorrow	
# Lovers Such as I	
# A Tramp Shining
# Yard Went on Forever	
# Gayla
# Hymns from the Grand Terrace 
# One of the Nicer Things	
# What a Lot of Flowers
# Fill the World with Love	
# Beth	
# Sidewalk Song	
# Requiem	
# This Is Where I Came In	
# My Boy	
# How I Spent My Summer	
# There Are Too Many Saviours on My Cross	
# Ballad of "A Man Called Horse"	
# Half of Every Dream	
# Trilogy from "The Prophet" (Love, Marriage, Children)
Gecko Moria

**Gecko Moria** () on yksi Kaapparilordeista ja Luffyn vihollinen One Piece -nimisessä manga- ja anime-sarjassa.

## Moria
Moria on entinen merirosvo kapteeni, nykyään Kaapparilordi ja maailman suurimman laivan Thriller Barkin omistaja. Hänellä on myös tähän asti sarjassa toiseksi korkein kiinniottopalkkio: 320,000,000 berryä. Palkkion syytä ei vielä selvinnyt sarjassa.
Morian historiasta ei tiedetä paljoa, paitsi sen että hän hävisi taisteltuaan yhtä Yonkouta, Kaidouta vastaan Uudessa maailmassa ja
samalla hänen miehistönsä tuhottiin. Moria asustelee Thriller Barkissa, Florian Kolmiossa, hyvin pahalla merialueella, ja luo voimillaan suuren zombi-armeijan ja tullakseen Merirosvokuninkaaksi.

## Ulkonäkö
Morian rodusta ei tiedetä mitään, mutta hän on suurikokoinen mies (692 senttimetriä), jolla on valkoinen iho ja sarvet päässä muistuttaen paholaista ja gekkoa.

## Persoona ja suhteet
Moria vaikuttaa laiskalta taistelijalta, joka ei luule häviänsä ikinä. Ennen hänellä oli monia hyviä ystäviä ja luottamus tovereihinsa, kunnes miehistön menetettyään hänen persoonansa muuttui. Nyt hän on ilkeä kaikille, kohtelee muita kuin roskaa ja ajattelee vain itseään. Hänen mielestään todellinen piraatti ei pelkää mitään, ei edes kuolemaa.

## Nykypäivä
Menetettyään toverinsa, tultuaan Kaapparilordiksi, Moria perusti Thriller Barkin jossa hän Hoghbackin, Absalomin ja Peronan avulla luo ja ylläpitää suurta zombi-armeijaa, kunnes paikalle tulee Olkihattupiraatit jotka hakevat toverinsa varjon takaisin ja päihittääkseen Morian.

## Voimat
Moria on syönnyt varjovarjomarjan, joka voi varastaa muiden varjoja, luoda niillä zombeja ja hallita omaansa.